Meseria de manichiuristă este la mare căutare printre tinerele care vor să-și îmbunătățească situația financiară. Unele fete din România fac cursuri specializate pentru a învăța să fie profesioniste în acest domeniu și pentru a-și rotunji veniturile. Este și cazul unei tinere de 20 de ani din București, care a ajuns să câștige mii de lei pe zi făcând unghii clientelor sale!
Românii încearcă pe cât posibil să găsească joburi plătite foarte bine. Unele meserii au ajuns în top, iar aici putem include meseria de tehnician unghii. În ultimii ani, tot mai multe tinere au devenit pasionate de estetica și frumusețea unghiilor, mai ales că în acest domeniu se câștigă foarte bine. Această profesie nu necesită studii superioare. Este de ajuns câteva cursuri de specializare pentru a deveni o profesionistă în acest domeniu al frumuseții. Câștigurile pot fi enorm de mari față de alte domenii, precum ingineria sau medicina.
Un exemplu bun în acest sens este o tânără din București, în vârstă de 20 de ani, care a dezvăluit cât câștigă zilnic din această meserie. Într-un video postat pe platforma Tiktok, aceasta a mărturisit că își începe activitatea la ora 08:30 și o încheie la ora 20:00. În intervalul respectiv, tânăra reușește să facă aproximativ 9 cliente. Așadar, la finalul zilei, Izabela a încasat peste 2.000 de lei, o sumă deloc mică, ținând cont că un român muncește pentru acești bani o lună întreagă.
Reacția internauților nu a întârziat să apară, după ce Izabela s-a lăudat cu câștigurile sale din făcut unghii. Unii au criticat-o că nu are carte de muncă și că nu dă bon fiscal, iar ANAF-ul ar trebui să se sesizeze. Tânăra nu s-a lăsat intimidată și a precizat că este înregistrată la ANAF.
"Abia aștept să intre ANAF-ul. Nu tu carte de muncă, nu tu asigurare medical, nu tu taxe", "Lumea vorbește despre bon și ANAF și domnișoara probabil că nu are nici firmă", "ANAF-ul unde este?", "ANAF-ul îți mulțumește pentru detalii", "Ăștia de vorbiți de ANAF, și că nu plătește ea taxe, bravo ei, nu muncește statul cu ea, bravo fato umple buzunarul", "Eu ca inginer nu fac atâția bani în afara țării. Mă duc să îmi cumpăr o unghieră", au fost o parte dintre comentariile de pe Tiktok.